**Шаблон за участие в “Пясъчник за иновативни решения” на гр. София**

*Целта на настоящия документ е да предостави обща рамка, за въпросите и темите, които да обхванете във вашето предложение, за да може екипът ни по-ефективно да прецени до колко предложението ви отговаря на Стратегията за дигитална трансформация на София (СДТС).*

*За разработката на настоящия шаблон е използвана, както методологията разработена от Делойт, по съвместен проект с Европейската инвестиционна банка (ЕИБ), така и най-добрите практики за презентиране на идеите на стартиращи и иновативни компании.*

*Ако за някоя от секциите нямате налична информация, моля посочете дали смятате да работите допълнително за създаването / намирането на тази информация и в какви срокове или нямате такава възможност и имате нужда от нашата подкрепа, именно за да потвърдите / отхвърлите хипотезите си.*

*Форматът на файла може да е Word, PDF, като допълнително може да приложите и презентация, таблици с данни, видео или други, с които да подкрепите представената информация.*

*Текста в курсив(наклон) е за ваше улеснение, моля не го изпращайте в крайния вариант на вашето описание.*

**Заглавие на проекта**

Дата:

Автор(и):

# **Въведение**

*Кратко описание на целта на предложението/проекта.*

# **Проблем, който се решава**

*Описание на проблема / проблемите, които съществуват към момента преди да съществува вашето решение. Тези проблеми с какво са свързани? Разрешаването им до какво ще доведе? До колко тези проблеми отговарят на областите заложени в* [*Стратегията за дигитална трансформация на София (СДТС)*](https://www.sofia.bg/w/strategia-za-digitalna-transformacia-na-sof-1)*?*

# **Защо проблема трябва да се реши**

*Кого, доколко и с какво засяга този проблем? Какво е въздействието от съществуването на проблема върху хора, градска среда, природа, държава? Кога трябва да бъде решен, ако е свързан с предстоящо събитие или настъпващи промени?*

# **Данни за потвърждение на важността и обхвата на проблема**

*На база на какви данни сте направили изводи, за важността и обхвата на този проблем. Тук можете да цитирате официални източници на пазарни проучвания и анализи. Допълнително точки би ви донесло, ако сами сте осъществили подобно проучване. В такъв случай посочете ясно: кога е правено това проучване, с колко респондента (до колко е представително?), каква методология е използвана, какви са изводите (кои хипотези са потвърдени / кои отхвърлени)?*

*Колко е голям проблема (колко хора/организации засяга)? Как можете да докажете, че хипотезата ви за мащаба на проблема е вярна (данни от официални източници)?*

# **Предложение за решение на проблема**

*Описание на вашето предложение как да бъде решен проблема. Доколко вашата идея предполага дългосрочна полза? Тази идея как се вписва в* [*Стратегията за дигитална трансформация на София (СДТС)*](https://www.sofia.bg/w/strategia-za-digitalna-transformacia-na-sof-1)*? Предложеното решение попада ли в някоя от областите в концепцията за умен град и разрешава ли някоя конкретна стратегическа цел; отговаря ли решението на някой стратегически документ на градско, национално или европейско ниво; има ли идентифицирани партньори и заинтересовани страни, които са част от реализирането на проекта?*

*Потребителско, функционално и технологично описание. Моля опишете с думи как ще работи предложението си за решение от страна на потребителя, какви изисквания има за правилното му функциониране, каква технология или система е нужна да бъде разработена, какво е нужно за да бъде внедрена, използвана и поддържана.*

*Всякаква допълнителна информация като работни / функционални прототипи, изображения, графики, видеозапис от демонстрация на готов продукт и пр. ще бъдат считани като предимство.*

# **Потвърждение, че решението действително ще разреши проблема**

*На база на какви данни сте сигурни, че предложеното решение ще разреши проблема? Има ли вече съществуващи решения на проблема? С какво вашето решение е по-добро? Как сте потвърдили, че хората биха били съгласни да ползват именно вашето решение?*

*Отново, разчитаме да ни предоставите данни от проучвания и/или примери от добри практики в други градове или разрешение на сходни казуси.*

# **Метод и срокове за доставка**

*Как и в какви срокове и на какви етапи ще предоставите вашето решение? Какъв би бил вашият ангажимент и какъв ангажимент очаквате от общинската администрация / други свързани звена по време на изпълнението, внедряването и последващата поддръжка?*

*Предвиждате ли последващи фази на развитие на идеята / решението? В какви срокове си представяте те да се случат? В тази секция може да разпишете вашата дългосрочна визия.*

# **Поддръжка**

*Какво се включва от ваша страна и какво ще очаквате от общинската администрация за поддръжката на вашето решение?*

*Как ще гарантирате дългосрочната поддръжка на вашето решение? Кой ще отговаря за наблюдението (мониторинга) и отстраняване на проблеми в работата на решението?*

*Ако предложението за решение е свързано с разработката на софтуер, то моля отбележете дали изходния код ще бъде предоставен като open source с възможност за развитие и поддръжка от всеки или ще е затворен продукт развиван и поддържан само от ваша страна.*

# **Финансови параметри**

*Има ли изготвен бизнес план за изпълнението, внедряването, последващото наблюдение и поддръжка на вашето решение?*

*Какъв е бизнес моделът и каква част от финансирането от какви източници, очаквате да бъде покрита (например: други публични финансиращи организации, частен капитал, инвестиционни фондове, банкови заеми и пр.)? Имате ли вече потвърждение на финансираща организация?*

*Вашето решение очаква ли се да генерира приходи или да намалява разходи?*

# **Екип**

*Моля посочете членовете на вашият екип, техните Linkedin професионални профили (или прикачете биографии) и опишете за всеки ключов член на екипа с какво неговият професионален опит ще допринесе за успешното реализиране на решението.*

# **Препоръки**

*Наличието на препоръки за вашият екип от проекти за вече реализирано (подобно) решение, както и всякакво друго потвърждение за способността ви да доставите наистина качествено и иновативно решение, ще бъдат считани за предимство. Ако представяте препоръки, моля посочете също контакти, с които екипът ни би могъл да се свърже допълнително.*

# **Информация за организацията (фирмата)**

*История на организацията, данни за контакт, официален уеб сайт и или Linkedin страница, адрес и телефони за контакт.*

# **Друго / Приложения**